น้ำหล่อลื่นไหลออกมาเองโดยที่เราไม่รู้สึกตัวได้ไหม เช่นนั่งทำงานอยู่แล้วน้ำหล่อลื่นไหลมาเองโดยที่เราไม่รู้สึกตัว หรือออกมาแค่นิดเดียว
สวัสดีค่ะ น้ำหล่อลื่น มีลักษณะเหนียวใส ไม่มีสี สร้างจากต่อม bulbourethral gland และต่อม periurethral gland โดยจะสร้างออกมาเมื่อได้รับการกระตุ้นทางเพศ มีหน้าที่ลดความเป็นกรดในท่อปัสสาวะและในช่องคลอด เพื่อให้มีสภาพแวดล้อมที่เหมาะสมต่อการมีชีวิตรอดของอสุจิ และช่วยในการหล่อลื่นขณะมีเพศสัมพันธ์ด้วยดังนั้น น้ำหล่อลื่นก็จะไหลออกมาเมื่อถูกกระตุ้นทางเพศ เช่น การนึกถึงเรื่องทางเพศ การดูสื่อที่กระตุ้นทางเพศต่างๆ เป็นต้น แต่จะไม่ได้ไหลออกมาเองโดยที่ไม่ได้ถูกกระตุ้นอะไร ส่วนการที่นั่งทำงานอยู่ หากเกิดนึกถึงเรื่องทางเพศขึ้นมา หรือเห็นผู้หญิงแล้วมีความรู้สึกอยากมีเพศสัมพันธ์ ก็อาจกระตุ้นให้มีน้ำหล่อลื่นไหลออกมาได้ แต่หากไม่ได้มีความรู้สึกอะไร แต่มีน้ำไหลออกมา อาจไม่ใช่น้ำหล่อลื่น แต่อาจเกิดจากสาเหตุต่างๆ เช่น มีการติดเชืัอในทางเดินปัสสาวะ เป็นต้น ดังนั้น หากไม่ได้มีอารมณ์ทางเพศ แต่ยังคงมีน้ำไหลออกมาเรื่อยๆ แนะนำควรไปพบแพทย์เพื่อตรวจหาสาเหตุค่ะ